Kahveli

Kahveli on purjealuksen takilan osa. Se on mastoon ripustettu taakse yläviistoon suunnattu puomi, johon kiinnitetään nelisivuisen kahvelipurjeen yläreuna. Kahvelipuomi voi olla alaslaskettava, jolloin se purjeiden nostovaiheessa vedetään ylös, tai se voi olla "kiinteä", jolloin se otetaan alas vain mikäli takilaa riisutaan. Kahvelipuomin mastonpuoleinen pää haarautuu usein mastoon nojaavaksi haarukaksi, etenkin pienemmissä purjealuksissa, ja tämä haarukka on luultavasti antanut puomille nimen.

Purjealuksen rakenne